Yves du Manoir olimpinis stadionas

Yves-du-Manoir olimpinis stadionas (pranc. Stade Olympique Yves-du-Manoir; 1907–1919 m. Stade du Matin, 1920–1928 m. Stade Olympique de Colombes) – daugiafunkcis stadionas Kolombe, netoli Paryžiaus, Prancūzijoje. Pavadintas prancūzų regbio žaidėjo Yves du Manoir (1904–1928) garbei. Stadione namų rungtynes žaidžia futbolo klubas RCF Paris ir regbio klubas Racing Métro 92. Talpa 14 000 žiūrovų. Istorija Būsimoji stadiono vieta sporto reikmėms naudota dar nuo 1883 m., iš pradžių kaip hipodromas. 1907 m. hipodromas rekonstruotas į stadioną ir pavadintas dienraščio „Le Matin“ vardu. 1924 m. vasaros olimpinių žaidynių tai buvo pagrindinis stadionas, tuo metu talpinęs 45 000 žiūrovų. Žaidynių metų vyko atletikos, gimnastikos, teniso, futbolo, regbio ir kitos sporto rungtys. Stadiono vietų skaičius buvo padidintas iki 60 000. Vėliau stadione vyko 1938 m. pasaulio futbolo čempionato 3 rungtynės, tarp jų – finalas tarp Italijos ir Vengrijos rinktinių. Stadione yra vykę Prancūzijos futbolo taurės finalai, taip pat iki 1972 m. žaidė Prancūzijos regbio rinktinė, iki 1975 m. – Prancūzijos vyrų futbolo rinktinė. Iki 1972 m. tai buvo didžiausias šalies stadionas kol nebuvo renovuotas Parc des Princes. Dėl saugumo reikalavimų vietų skaičius buvo sumažintas iki 50 000 vietų. Nuorodos Stadiono atviručių galerija Archyvuota kopija 2012-03-05 iš Wayback Machine projekto.